पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के डहुटोली गांव निवासी शनि उरांव के 13 साल के पुत्र फगुवा उरांव की गुरुवार को वज्रपात की चपेट में आने से मौत हो गई। वह राजकीय उत्क्रमित मध्य विद्यालय सुकुरहुटू का 8 वीं क्लास का विद्यार्थी था। जानकारी के अनुसार फगुवा अपने बकरियों को चरा कर लौट रहा था। इस क्रम में अचानक बूंदा बांदी के साथ बारिश होने लगी, बारिश से बचने के लिए फगुवा और इसके गांव की एक किशोरी बकरियों के साथ एक पेड़ के नीचे बारिश से बच रहे थे।
इस क्रम में जोरदार गर्जन के साथ पेड़ पर वज्रपात हुआ और फगुवा वज्रपात की चपेट में आकर झुलस गया और मौके पर ही उसकी मौत हो गईं। साथ ही फगुवा का छह बकरियों की भी मौत हो गईं। उसी पेड़ के नीचे किशोरी भी खड़ी थी, जिसका बाल बांका भी नहीं हुआ लेकिन दो बकरी उसका भी मर गई। हालांकि चंद लम्हों के लिए वह बेहोश हुई थी परन्तु उसको तुरंत होश आ गया। फगुवा की आकस्मिक मौत को लेकर उसके परिजनों का रो रो कर बुरा हाल है। दूसरी घटना में बटकुरी वन गांव निवासी 57 साल के सोमे उरांव की भी मौत बिजली गिरने से हो गई। वह अपना भैंस को चरा कर घर लौट रहा था। इस क्रम में घर से 500 मीटर पहले बिजली की चपेट में आ गया और मौके पर ही उसकी मौत हो गई। दोनों शवों को भरनो पुलिस कब्जे में कर थाना ले आया है। शुक्रवार की सुबह पोस्टमार्टम के लिए गुमला भेजा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn